जारिमिनखौ गोसोखांथि महरै बाक्सा जिल्ला तामुलपुर महकुमानि दावराय जाहार गामिआव अजय बसुमतारी आरो अनजालि बिसि नाब्ले बसुमतारी बिथांमोनहा गावनि न’ लांगोनायाव बर’ हारिनि थाखाय बिहोमा होबोनाय बर’नि जोहोलाव-जोहोलावफोरनि समायना बर’नि महर होनानै अजय बसुमतारीआ 15 लाखनिबो बांसिन रां बाहायना महर होनानै दोनदों। बर’ हारिया गिबिसिनै चीन-तिब्बेतनिफ्राय फैनाय सानै बर’ आबै-आबौनि मुसुखा, बर’नि बिफा उपेन्द्रनाथ ब्रह्म, बिरगोस्रि सिख्ला, गाम्बारि सिख्ला, थेंफाख्रि सिख्ला, उरबुसि सिख्ला, दैमालु जोहोलाव, सिखोना जोहोलाव, बिर हनुमान आरो बर’नि गिबिसिन माहारियारि बाथौ धोरोमजों लोब्बा थानाय लोगोसे बर’नि हारिमुजों लोब्बा गोनां माखासे समायना थानसालि बानायनानै गावनि न’ लांगोनायाव साजायना दोन्दों।